ผมเคยทานข้าวแกงกระหรี่ร้าน Coco Ichibanya มาแล้ว 2 ครั้ง แต่ละครั้งผมจะไปทานในสาขาที่ใกล้กับที่ที่ผมไปทำธุระครับ แต่ผมไม่รู้เลยว่ามีอีกสาขาที่อยู่ไม่ไกลจากบ้านผม ซึ่งก็คือสาขา Central พระราม 3 จากที่ผมถามจากพนักงานก็ทราบว่าสาขานี้เปิดมาแล้วกว่า 3 ปี !!!! เพื่อนผมที่มาทานอาหารที่ Central พระราม 3 บ่อยๆก็บอกว่า มีสาขานี้ด้วยหรอ?ไม่เคยเห็นเลย ^^" .... พอกันเลยเพื่อนผม ... อาจเป็นเพราะว่าสาขานี้อยู่หลังลิฟท์แก้วซึ่งอยู่ในมุมอับพอดีตรับ และแล้ววันนี้ผมก็คิดถึงข้าวแกงกระหรี่ร้านนี้อีกแล้ว จึงต้องแวะมาให้ได้ครับอยู่ใกล้แค่นี้ ^^

เมนูที่สั่งวันนี้คือ ข้าวแกงกระหรี่หมูชุบเกล็ดขนมปังทอดและชีส 190 บาท สมูตตี้มะม่วงผสมส้ม 85 บาท และ น้ำเปล่า 20 บาท ข้าวแกงกระหรี่อร่อยมากเป็นมาตรฐานอยู่แล้วครับ ทานแล้วสุขใจหายคิดถึงเลยครับ ส่วนเครื่องดื่มผมคิดว่าสมูตตี้ไม่เหมาะกับข้าวแกวกระหรี่ยังไงไม่รู้นะครับ ทั้งความหนืดของสมูตตี้ที่ดูดยากและรสชาติที่ผมรู้สึกว่าไม่ค่อยเข้ากัน ผมจึงต้องสั่งน้ำเปล่ามาอีกเพื่อล้างปากเวลาทานข้าวเสร็จ (เป็นความเห็นส่วนตัวยะครับ) ผมว่าคราวหน้าผมจะสั่งโค้กมาลองดูเพราะผมเห็นโต๊ะอื่นสั่งกันหลายโต๊ะเลยครับ หรืออาจเหมือนกับเวลาทานส้มตำต้องดื่มน้ำอัดลมตามถึงจะอร่อยสุดๆ ^^